Jami'ar Jihar Bauchi

Jami'ar Jihar Bauchi Gadau (BASUG) jami'a ce dake karkashin ikon gwamnatin jihar Bauchi, Nigeria. Babban harabar jami'ar na Gadau, tare da sauran cibiyoyin karatun a Misau da Bauchi.https://www.alluniversity.info/nigeria/bauchi-state-university-gadau/#:~:text=Bauchi%20State%20University%20Gadau%20(BASUG,university%20was%20established%20in%202011.      

 Tarihi 
Bayan samun 'yancin kai a shekarar 1960, Najeriya na da jami'a daya tilo a Ibadan, wacce ke da alaƙa da Jami'ar Landan.  Hukumar Ashby da aka kafa a shekarar 1959 domin baiwa Gwamnati shawara kan bukatuwar karatun manyan makarantu, ta bada shawarar kafa jami’o’in da ake kira ‘First Generation Universities’ a yau: Jami’ar Ibadan, Jami’ar Ife, Jami’ar Legas, da Jami'ar Ahmadu Bello, Zaria . A cikin shekarun 1970, an gano hasashen rahoton na Hukumar Ashby bai dace ba, musamman kan rajistar dalibai da bayar da kwasa-kwasai, wanda ya sa aka kafa abin da ake kira 'Jami'o'in Generation na Biyu'. A farkon shekarun 1980, Gwamnatin Tarayya ta yi yunkurin kafa jami’a a kowace Jiha 19 na wancan lokacin. Cigaba da neman ilimin manyan makarantu ya haifar da sassaucin ra’ayi da gwamnatin tarayya ta yi na kafa jami’o’i, wanda ya baiwa Jihohi damar kafa jami’o’insu.

A shekara ta 2007, tsohon Gwamnan Jihar Ahmad Adamu Muazu ya kafa kwamitin Tsare-tsare da aiwatarwa. A watan Oktoban shekara ta 2008 ne, Gwamna Isa Yuguda ya sake kafa wani kwamiti don cigaba da kokarin. A watan Yunin 2009, kwamitin aiwatarwa ya cigaba, wajen gina ayyukan kwamitocin da suka gabata. Bayan kwamitin ya duba yadda aka samu tare da inganta wuraren karatun a Gadau (Azare) da Misau da Bauchi, gwamnati ta bayar da kwangila da dama na gyaran cibiyoyin. Daga nan sai gwamnati ta shiga wani kamfani da ke Legas don samar da Takaitaccen Takaddun Ilimi na Jami’ar Jihar Bauchi, da Babban Tsari, da Tsare Tsare don cika shirinta na ci gaba na shekaru 25. Majalisar dokokin jihar Bauchi ce ta zartar da dokar kafa jami’ar a ranar 31 ga Disamba, 2010 kuma Gwamna Isa Yuguda ya amince da shi.

 Cibiyoyin karatu da sassan 
Jami'ar tana da wuraren bada darussa guda uku:

 Gadau (Azare), babban harabar jami’a da wurin gudanarwa na jami'ar
 Wurin ɗaukan darasi na Misau
 Wurin ɗaukan darasi na Bauchi

Gine-gine

 Wurin ɗaukan darasi na Gadau
 Faculty of Arts da Ilimi
 Faculty of Medicine
 Faculty of Science
 Faculty of Agriculture
 Faculty of pharmaceutical sciences
 Makarantar Nazari na Farko da Gyara

Wurin ɗaukan darasi na misau
 Faculty of Law

 Wurin ɗaukan darasi na Bauchi
 Faculty of Social and Management Sciences

A karshen kashi na hudu na cigaban makarantan (2026/27 - 2030/31) ana sa ran jami'ar za ta kasance da sassa masu zuwa:

 Gadau Campus
 Sashin karatun fasa
 Sashin Karatun Koyarwa
 Sashin Kimiyya
 Makarantar Nazari na Farko da Gyara
 Sashin magunguna "Pharmaceutical Sciences"
 Misau Campus
 Sashin Sharia
 Bauchi Campus
 Faculty of Management Sciences
 Faculty of Social Sciences
 Makarantar Kimiyyar Muhalli

 Manazarta 

 Gabaɗaya nassoshi 

 Jami'ar Jihar Bauchi "Academic-Brief 2011/12-2020/21" Juzu'i na I, Feb. 2013
 Bitar Basug, ganawa ta uku da TOROSA Daga Ibrahim Baba Ahmed(Marel), shugaban kwamitin,12/5/2015.

 Hanyoyin haɗi na waje 



Category:Jami'oi da kwalejoji a Najeriya